Philippe Coutinho és un futbolista especial, un crac que va arribar al mes de gener passat a dotar d’encara més qualitat l’equip culer. I, com no podia ser d’una altra manera, lluirà a la seva esquena un dels dorsals més especials que hi ha: el ‘7’. Durant els seus primers sis mesos, el brasiler també ha lluït un número amb un gran simbolisme blaugrana, el ‘14’, però a partir d’ara heretarà un antre dorsal màgic. Al llarg de la història blaugrana, aquest número ‘7’ l’han portat grans jugadors i ara és el torn del brasiler.

L’últim inquilí del ‘7’ a l’elàstica culer va ser Arda Turan, que va arribar el 2015 i va deixar el club a l’equador de la temporada passada. Però abans d’ell, aquest dorsal ha estat propietat de jugadors emblemàtics com Villa, Larsson, Pedro i, en moltes ocasions, ‘Charly’ Rexach. En general, el perfil dels futbolistes que l’han lluït són atacants, jugadors brillants de gran qualitat, igual que Coutinho.

Així doncs, el jugador brasiler té l’oportunitat d’engrandir la llegenda que acompanya aquest dorsal, i passar a la memòria col·lectiva com una estrella més que va ser capaç de tornar a fer brillar el ‘7’. A continuació, repassem tots els portadors d’aquest número des que es té dorsal fix (a partir de la temporada 1995/96):